Kristent Pædagogisk Institut

**Referat fra bestyrelsesmøde torsdag den 21.09.23**

Møde nr. 107. Referent: Mirjam

**1. Indledning og bøn v. Hanne**

Tanker om at komme til Gud med tomme hænder og lade ham fylde dem, med udgangspunkt i Maria bebudelse.

**2. Godkendelse af referat fra bestyrelsesmødet i juni**

Godkendt.

**3. Orientering v. Hanne**

Der forelå en skriftlig orientering fra Hanne som blev taget til efterretning.

**4. Aktuel status på økonomi**

Det ser fornuftigt ud med økonomien på nuværende tidspunkt. Vi mangler dog at få lidt over halvdelen af de almindelige gaver ind, som vi har budgetteret med.

**5. Kandidater til bestyrelsen**

Vi arbejder på at finde 3 nye kandidater til bestyrelsen inden generalforsamling

**6. Struktur for KPI. Kan KPI bestå som lille organisation?**

KPI´s styrke er at være uafhængig og samtidig samlende for mange forskellige organisationer på det religions pædagogiske felt. Samtidig kan det være sårbart at være en lille organisation.

Vi glæder os over, at vi kan få økonomien til at hænge sammen som selvstændig organisation på nuværende tidspunkt.

**7. Forespørgsel om samarbejde om ”Kirke for mennesker med særlige behov”**

Vi har fået en forespørgsel om et projekt omkring neurodiversitet i kirken særligt med fokus på mennesker med autismespektrum-forstyrrelser. Det er et projekt som ligger fint i konsortiet, og det er med på et møde der i morgen. Vi ser, hvor mødet ender i morgen og kan godt se os selv som en del at et sådant projekt.

**8. Opfølgning vedr. foredrag og pr**

Der blev på online møde i august besluttet, at der skal udarbejdes et foredragskatalog som er målrettet forskellige målgrupper. Hanne er i gang med at udforme et foredragskatalog, som i første omgang er målrettet præster/kirker. Efterfølgende vil der være et katalog, der er målrettet lærere og pædagoger.

Vi sender kataloget ud til de præster, der i forvejen kender os og konfirmandcenteret inden jul, så håber vi, at det spredes derfra.

Vi har et ønske om at højne vores hjemmeside og grafiske profil. Hanne tager kontakt til nogle grafikere for at indhente tilbud om ny grafisk profil. Vi har et ønske om, at der på næste års budget er sat penge af til ny hjemmeside.

**9. Drøftelse af konferencer, projekter og prioriteringer**

Vi har følgende konferencer:

* Unge mellem eksistens og ambition i foråret
* Integritet og tro i arbejdslivet konference sammen med Mental Touch og KFS i foråret.
* Efterskolekursus november 2024.
* Når kirken løfter konference, hvor KPI er tovholder på projektet. Formentlig i efteråret 2024.

Derudover er vi blevet spurgt om at være med til at lave en konference om trosoplæring med MF og DBI.

Vi er på nuværende tidspunkt også en del af et projekt med ELM, LM og IM der hedder ”Forældre på vej”. Vi er en del af mange projekter på nuværende tidspunkt og overvejer, hvor meget vi kan rumme.

**10a. Lukket punkt**

**10b. Planlægning af generalforsamling og jubilæum 2023**

BUO´s ansøgning udsendes som bilag til generalforsamlingen.

Vi fastholder medlemskontingentet på samme niveau som sidste år. Vi holder fast i samme revisor. Forslag om vedtægtsændringer ift. at Hanne har flyttet kommune.

Der skal stå i dagsordenen, at Karen og Lars ikke modtager genvalg, og at Brian er trådt ud af bestyrelsen. Vi bestiller mad i Føtex efter at tilmeldingerne er kommet.

**11. Kommende mødedatoer**

2. november kl.15.30-20 hos Hanne

Online møde den 7. december kl. 16.00 til konstituering af ny bestyrelse.

**12. KPI’s Nyhedsbrev**

a. Nr. 2, 2023 Evaluering

Det var et dejligt nyhedsbrev og det er skønt med læseguiden først i nummeret.

b. Nr 3, 2023 Planlægning

Årsskrift med formandsberetning, arbejdsberetning og økonomi. Derudover skriver Hanne sin eksamensopgave om til en artikel. Derudover er der en boganmeldelse.

c. Nr. 1, 2024 Planlægning

**13. Årshjul: Vi ser frem mod næste bestyrelsesmøde og opsummerer fra dagens møde**

Punkter til næste bestyrelsesmøde: Generalforsamling, udkast til foredragskatalog og budget

**14. Eventuelt**

Intet